**1․2 Գուգլ դասարանի ստեղծում**

Բարև ձեզ։ Հիմա, երբ մենք ունենք Գուգլ հաշիվ, կարող ենք ստեղծել Գուգլ դասարան։

Գուգլ դասարան ստեղծելու համար ես կկիրառեմ e-school Armenia հարթակի մեր Գուգլի հաշիվը։ Որպեսզի անցնենք Google Classroom-ի էջ, անհրաժեշտ է դիտարկչի որոնման հատվածում հավաքել classroom.google.com: Եվ մենք կհայտնվենք այս էջում։ Այս պահին, այս էջը դատարկ է, քանի որ մենք դեռևս որևէ դասարան չենք ստեղծել։

Դասարան ստեղծելու համար անհրաժեշտ է էջի վերևի աջ հատվածում գտնվող «+» նշանի միջոցով բացել երկու տարբերակները։ Այս տարբերակներից առաջինն առաջարկում է միանալ արդեն գործող դասարաներին` Join class: Երկրորդ տարբերակն առաջարկում է ստեղծել նոր դասարան՝ Create class:

Մենք կընտրենք Create class տարբերակը, որպեսզի ստեղծենք մեր դասարանը։ Կհամաձայնենք Գուգլի պայմաններին և մեր առաջ կբացվի դասարանի մասին որոշակի տեղեկատվություն լրացնելու պատուհանը։ Առաջին տողով Գուգլը մեզանից պահանջում է գրել դասարանի անվանումը, այնուհետև՝ սեկցիան, առարկան և սենյակը։ Այս չորսից միայն առաջինն է պարտադիր, մյուս երեքը կարող են լրացվել կամ չլրացվել՝ կախված ձեր նախընտրությունից և կարիքներից։ Ես այստեղ կգրեմ՝ 6-րդ դասարան և կսեղմեմ Create կոճակը։ Մի քանի վայրկյանների ընթացքում Գուգլը կստեղծի նոր դասարան, որի միջավայրում մենք կկարողանանք շփվել մեր աշակերտների և գործընկերների հետ, ինչպես նաև՝ վարել մեր դասերը։ Ահա, մենք արդեն ունենք պատրաստ դասարան։

Գուգլի դասարանի կամ Classroom-ի միջավայրի մասին կխոսեք հաջորդ տեսանյութում։